有几首描写桃花的诗:
大林寺桃花
白居易
人间四月芳菲尽,山寺桃花始盛开。
长恨春归无觅处,不知转入此中来。
庆全庵桃花
谢枋得
寻得桃源好避秦,桃红又是一年春。
花飞莫遣随流水,怕有渔郎来问津。
玄都观桃花
刘禹锡
紫陌红尘拂面来,
无人不道看花回;
玄都观里桃千树,
尽是刘郎去后栽。
桃花溪
张旭
隐隐飞桥隔野烟,石矶西畔问渔船。
桃花尽日随流水,洞在清溪何处边。
华阳观桃花时招李六拾遗饮
白居易
华阳观里仙桃发,把酒看花心自知。
争忍开时不同醉,明朝后日即空枝。
下庄南桃花
白居易
村南无限桃花发,唯我多情独自来。
日暮风吹红满地,无人解惜为谁开。
夜惜禁中桃花因怀钱员外
白居易
前日归时花正红,今夜宿时枝半空。
坐惜残芳君不见,风吹狼籍月明中